Diari Oficial de la Generalitat Valenciana


Sumari del DOGV 3270, del 23-06-1998 (1998/5228)

DECRET 92/1998, de 16 de juny, del Govern Valencià, pel qual es prorroga el termini d'acreditació de la realització d'inversions aprovades d'acord amb el que s'estableix en el Decret 191/1996, de 25 d'octubre, pel qual s'establien ajudes per a pal·liar els danys produïts en l'activitat agrària per les pluges torrencials de setembre de 1996.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/06/16/92/dof/vci/html**

### Dades del document

Número de DOGV
:   3270

Data del DOGV
:   23-06-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/5228


Data del document
:   16-06-1998

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

DECRET 92/1998, de 16 de juny, del Govern Valencià, pel qual es prorroga el termini d'acreditació de la realització d'inversions aprovades d'acord amb el que s'estableix en el Decret 191/1996, de 25 d'octubre, pel qual s'establien ajudes per a pal·liar els danys produïts en l'activitat agrària per les pluges torrencials de setembre de 1996. [1998/C5228]
  
El Decret 191/1996, de 25 d'octubre, pel qual s'establien ajudes per a pal·liar els danys produïts en l'activitat agrària per les pluges torrencials de setembre de 1996 (DOGV 2.863, de 6 de novembre), entre altres mesures d'ajudes per a la reparació dels danys causats, preveia la reposició de l'arbratge afectat mitjançant una ajuda directa per a la compra de plantons procedents de vivers autoritzats amb la finalitat de mantenir la capacitat productiva de les explotacions.
  
S'ha constatat que l'elevada demanda de plantons de cítrics ha superat la producció de planta de diverses varietats per part dels vivers autoritzats, cosa que ha plantejat problemes d'adquisició als beneficiaris de les ajudes. Açò aconsella la pròrroga del termini de terminació de la replantació, que estava establit amb anterioritat al 30 de juny de 1998.
  
Per això, a proposta de la consellera d'Agricultura, Pesca i Alimentació i amb la deliberació prèvia del Govern Valencià, en la reunió del dia 16 de juny de 1998,
  
DECRETE
  
Article únic
  
Com a nou termini per a l'acreditació de la reposició de l'arbratge, la replantació haurà d'estar acabada i caldrà haver-ne comunicat la finalització abans del dia 31 d'octubre de 1998.
  
No obstant això, en aquells casos suficientment justificats es podrà prorrogar el termini de comunicació d'haver finalitzat la replantació fins al 30 de juny de 1999.
  
DISPOSICIONS FINALS
  
Primera
  
Es faculta la consellera d'Agricultura, Pesca i Alimentació perquè dicte les instruccions necessàries per al desplegament d'aquest decret.
  
Segona
  
Aquest decret vigeix des de l'endemà de la publicació en el Diari Oficial de la Generalitat Valenciana.
  
Valencia, 16 de juny de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
La consellera d'Agricultura, Pesca i Alimentació,
  
MARIA ÀNGELS RAMÓN-LLIN I MARTÍNEZ


Còpia Permalink ELI